เดินผ่านหลายครั้ง แต่ยังไม่เคยลอง ครั้งนี้เลยชวนเพื่อน ลองเข้าไปชิมกันหน่อยดีกว่า

เข้าไปก็มีพนักงานมาต้อนรับอย่างดี (แอบบอกว่าพนักงาน หน้าตาดีทุกคน อิอิ) ก็เลยถามว่ามีเมนูอะไรแนะนำ พนักงานเลยแนะนำตำถาด ก็ตกใจ ห๊ะ ตำถาด เอาถาดมาตำกันเลยหรอ พนักงานหัวเราะแล้วบอกว่า ไม่ใช่ครับ เป็นส้มตำแล้วมีเครื่องหลายๆอย่างจัดอยู่ในถาด อ๋อออ เลยเข้าใจอย่างแรง ฮ่าๆๆ ก็ไม่เคยกินมาก่อนนี่นา

ส่วนเรื่องรสชาติบอกได้ว่า อร่อยนะ แต่ก็ไม่ถึงกับจี๊ดจ๊าด แซบเว่อร์ ถูกใจคนที่ไม่ชอบแบบจัดจ้านมากนัก ชาวต่างชาติทานได้สบายๆ แต่หน้าตาดีทีเดียว

เมนูที่สอง คือ ลาบทอด ก็มีใบกระเพรากรอบโรยหน้ามา อย่างเยอะ ส่วนลาบก็ปั้นเป็นคำเล็กๆ ออกเค็มและแข็งไปหน่อย แต่ก็พอทานได้

เมนูที่สาม คือ ซุปเห็ดรวม มาเป็นถ้วย กลิ่นหอมมากกกก พอได้ลองชิมก็โอเคนะ อร่อยได้อยู่ แต่ต้องเพิ่มความเข้มข้นเข้าไป อีกจะดีมากๆ

เมนูที่ 4 คือ คอหมูย่าง อันนี้หั่นหมูได้ชิ้นใหญ่พอดีคำ ไม่บางเกินไปเหมือนที่อื่นๆ เลยมองไว่าปริมาณอาจน้อย แต่ชิ้นใหญ่นะ น้ำจิ้มอร่อยดี

ส่วนที่ตั้งก็ไปง่าย หาสะดวกมากๆ ที่ยูเนี่ยน มอลล์ ชั้น G อยู่ตรงทางเดินเลยถ้ามาจากทางรถไฟใต้ดิน เดินผ่านวัตสันแล้วเดินเข้ามาอีกหน่อยก็เจอเลย

คนเข้าตลอด ลูกค้าเยอะเหมือนกัน สถานที่ บรรยากาศโดยรวมก็ดี